laion/Wikipedia-Exotic huggingface dataset:
ג'יון מי-סאון

קוריאה זהו שם קוריאני; שם המשפחה הוא ג'יון. ג'יון מי-סאון (בקוריאנית: 전미선; ‏7 בדצמבר 1970 – 29 ביוני 2019) הייתה שחקנית דרום-קוריאנית. מי-סאון למדה במכון סיאול לאמנויות (אנ'). את הופעתה הראשונה בטלוויזיה ערכה בשנת 1986, בסדרת הטלוויזיה "MBC Best Theater "What Is Santa Claus?"". את הופעתה הראשונה בקולנוע ערכה בשנת 1990, בסרט "Well, Let's Look at the Sky Sometimes". היא שיחקה כשחקנית משנה במספר רב של סרטים וסדרות טלוויזיה קוריאניות, עליהם זכתה במספר פרסים מקומיים והייתה מועמדת לקבלת פרסים נוספים. בשנת 2005 קיבלה את תפקידה הראשי הראשון בסרט "אהבה היא דבר משוגע" (אנ'). היא שיחקה בשניים מסרטיו של הבמאי בונג ג'ון-הו: "זכרונות של רצח" (2003) ו"אמא" (2009). היא השתתפה גם במספר הצגות תיאטרון. בין השנים 2009–2014 שיחקה בהצגה "Our Mother, 3 Days and 2 Nights". בשנת 2009 השתתפה בהצגה "No Suicides Allowed in Spring". ב-29 ביוני 2019 התאבדה ג'יון מי-סאון בתלייה בחדר בבית מלון בעיר ג'אונג'ו (אנ'), בגיל 48. מדיה וקבצים בנושא ג'יון מי-סאון בוויקישיתוף ג'יון מי-סאון, במסד הנתונים הקולנועיים IMDb (באנגלית) ג'יון מי-סאון, במסד הנתונים הקולנועיים KinoPoisk (ברוסית) "Actresses pose at a press preview of their new film Funny Neighbors: From left, Yoon Se-ah, Jeon Mi-sun and Yoon Seung-ah". The Chosun Ilbo. 9 באפריל 2011. נבדק ב-2015-02-05. {{cite web}}: (עזרה) Choi, Eun-hwa (28 באוגוסט 2011). "Girl K Takes Over TV Screens". enewsWorld. אורכב מ-המקור ב-5 בפברואר 2015. נבדק ב-2015-02-05. {{cite web}}: (עזרה) "Five Fingers cast members attend press conference". 10Asia. 16 באוגוסט 2012. נבדק ב-2015-02-05. {{cite web}}: (עזרה) 박철민→이승준 '사이코메트리 그녀석' 믿보배 라인업 확정. Sports Chosun (בקוריאנית). Naver. 11 בדצמבר 2018. נבדק ב-11 בדצמבר 2018. {{cite web}}: (עזרה) Jeon, Jeong-yoon (1 בדצמבר 2005). <연애> 의 전미선, "사랑도, 주연도 늦깎이...딱 내얘기". Cine21 (בקוריאנית). נבדק ב-2015-02-05. {{cite web}}: (עזרה) 전미선 "마흔에 가까우니 용기 더 생겨". Yonhap (בקוריאנית). 12 באפריל 2011. נבדק ב-2015-02-05. {{cite web}}: (עזרה) Lee, Sun-min (18 ביולי 2013). "Drama actors promote new film Hide and Seek". Korea JoongAng Daily. נבדק ב-2015-02-05. {{cite web}}: (עזרה) Kim, Dong-joo (18 ביולי 2013). "Son Hyun Joo & Jeon Mi Sun at press conference of Hide And Seek". StarN News. נבדק ב-2015-02-05. {{cite web}}: (עזרה) "Actress found dead in Jeonju hotel". 2019-06-29. "Actress Jun Mi-sun found dead in apparent suicide: Police". 2019-06-29. "Jeon Mi-seon, Actress in 'The King's Letters,' Dies at 48". ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יון מי-סאון".
איילורופודים

איילורופודים (שם מדעי: Ailuropodinae) היא תת-משפחה פרימיטיבית של יונקים דמויי כלב ממשפחת הדוביים המכילים כיום רק מין אחד - פנדה ענקית (Ailuropoda melanoleuca). תת-משפחה זו התפתחה במהלך המיוקן בחצי הכדור הצפוני ברחבי אירואסיה ובאמריקה הצפונית, שם התפתחו מינים גדולים כמו האינדרקטוס שהזכיר יותר את דוב הבולדוג במראהו מאשר את הפנדות הקיימות. רוב המינים של הקבוצה היו אוכלי כל עד לסוף הפליוקן לפני 2.4 מיליון שנה, אז הופיעו הפנדות הצמחוניות שתזונתם בעיקר מחזרן. עם זאת הם השתמשו בשיניהם בעלות המלתעות והחותכות הגבוהות שהתפתחו מאכילת בשר. בעבר נחשבו הפנדות וקרוביהם לבני משפחת הראקוניים, בני משפחת הפנדות האדומות ואף בני משפחה עצמאית (Ailuropodidae). מאפיין מקביל של הפנדה הענקית והפנדה הזנובה (שלמרות שמה איננה קרובה לפנדות) הוא "אגודל" נגדי שנוסף לחמש האצבעות הרגילות ועוזר להם לכופף את קני הבמבוק במטרה להגיע לעליהם המזינים יחסית. עם זאת מאפיין זה ידוע גם ממצאים של קרוביו של דוב המשקפיים מתת-המשפחה טרמרקטיים שהתפתחה באמריקה, לאחר שהתרחקו מקבוצת הדובים העיקרית. שאר מבנה השלד שלהם מזכיר את הדובים הרגילים. מיון האיילורופודים: שבט Indarctini - נכחד סוג Miomaci סוג אינדרקטוס (Indarctos) שבט Ailuropodini סוג קרטזויארקטוס (Kretzoiarctos) - נכחד סוג Agriarctos - נכחד סוג אילורארקטוס (Ailurarctos) - נכחד סוג פנדה (Ailuropoda) מין פנדה ענקית (Ailuropoda melanoleuca) מין פנדה מיקרוטה (Ailuropoda microta) - נכחד מין Ailuropoda wulingshanensis - נכחד מין Ailuropoda baconi - נכחד מדיה וקבצים בנושא איילורופודים בוויקישיתוף
הר קארבון

הר קארבון או הר קארבונה (באנגלית: Mount Carbone) הוא הר בהרי פיליפס ברכסי פורד בארץ מרי בירד, שבאנטארקטיקה. ההר ממוקם 6 קילומטרים מזרחית מהר פייג'. גובהו של ההר 579 מטרים מעל פני הים; ההר הוא ההר ה-4,970 בגובהו באנטארקטיקה. ההר התגלה משלחת המחקר של ריצ'רד בירד בין השנים 1928–1930. ההר צולם מן האוויר בטיסות שנערכו על ידי משלחת המחקר של בירד ומופה על בסיס תצלומי אוויר אלה. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של אל קארבון (Al Carbone), שהיה טבח חבר במשלחת בירד. הר קארבון באתר הסקר הגאולוגי של ארצות הברית הר קארבון באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי הרי אנטארקטיקה לפי גובהם
הפטריארך היווני-אורתודוקסי של ירושלים

הפטריארך היווני-האורתודוקסי של ירושלים או הפטריארך המזרח אורתודוקסי של ירושלים, רשמית פטריארך ירושלים, הוא הבישוף הראשי של הפטריארכיה היוונית האורתודוקסית של ירושלים, המדורג רביעי מתשעה פטריארכים בכנסייה האורתודוקסית המזרחית. מ-1981 ועד למותו בדצמבר 2000 עמד בראש הפטריארכיה של ירושלים דיאודורוס קריבליס. באוגוסט 2001 נבחר כיורשו אירינאוס הראשון, אך הוא הודח ב-2005, והחל מדצמבר 2007 מכהן תיאופילוס השלישי כפטריארך. התואר המלא של הפטריארך הוא "פטריארך העיר הקדושה ירושלים וכל ארץ הקודש, סוריה, מעבר לנהר הירדן, כנא הגליל, וציון הקדושה". הפטריארך הוא ראש אחוות הקבר, והמנהיג הדתי של כ-130,000 נוצרים אורתודוקסים בארץ הקודש, רובם ערבים נוצרים. הפטריארכיה מתחקה אחר קו הירושה שלה אל הבישופים הנוצרים הראשונים של ירושלים, הבישוף הראשון הראשון היה יעקב הצדיק במאה ה-1 לספירה. ירושלים קיבלה מעמד נעלה במהלך ועידת כלקדון בשנת 451 ויובנאליס, בישוף ירושלים הפך לפטריארך הראשון שלה. בשנת 531 הפכה ירושלים לאחת מחמש הפטריארכיות הראשונות. הפטריארכיה הארמנית מדיה וקבצים בנושא הפטריארך היווני-אורתודוקסי של ירושלים בוויקישיתוף אתר האינטרנט הרשמי של הפטריארך היווני-אורתודוקסי של ירושלים אנציקלופדיה קתולית: ירושלים (71–1099 לספירה) הפטריארכיה היוונית האורתודוקסית במשולש היווני-ישראלי-פלסטיני הפטריארך היווני-אורתודוקסי של ירושלים, באתר אנציקלופדיה בריטניקה (באנגלית) ערך זה הוא קצרמר בנושא אנשי דת נוצרים ובנושא ירושלים. אתם מוזמנים לתרום לוויקיפדיה ולהרחיב אותו.
יחסי אוסטריה–לטביה

יחסי אוסטריה–לטביה הם היחסים הדיפלומטיים הרשמיים שבין רפובליקת אוסטריה לבין רפובליקת לטביה. אוסטריה הכירה בלטביה דה יורה ב-17 בפברואר 1921, אך לא כוננה איתה יחסים דיפלומטיים. בינתיים לטביה נכבשה בידי ברית המועצות והפכה לרפובליקה סוציאליסטית. ב-21 באוגוסט 1991 הכריזה לטביה מחדש על עצמאותה, ואוסטריה, יחד עם מדינות נוספות, הכירה מחדש במדינה העצמאית של לטביה דה יורה ב-28 באוגוסט 1991. היחסים הדיפלומטיים שבין שתי המדינות כוננו מחדש ב-19 בינואר 1992. שגרירות אוסטריה נפתחה בריגה ב-31 באוקטובר 1997 על ידי ד"ר וולפגנג שיסל, שר החוץ האוסטרי. שגרירות לטביה באוסטריה נפתחה בסתיו 1992. שתי המדינות הן חברות באיחוד האירופי (אוסטריה הצטרפה בשנת 1995 ואילו לטביה הצטרפה בשנת 2004). קבוצת צירים מהסאימה, הפרלמנט הלטבי, הפועלת בשיתוף פעולה עם האספה הפדרלית של אוסטריה, הפרלמנט האוסטרי, מונה 14 חברים. בראש הקבוצה עומדת סולביטה אבולטינה ביחד עם סטניסלבס סקסטרס. קבוצת הידידות האוסטרית-בלטית בפרלמנט האוסטרי מורכבת מ-12 צירים של המועצה הלאומית ושלושה נציגים מהמועצה הפדרלית. יו"ר הקבוצה היא מריאנה הגנהופר, בין חבריה יש גם פוליטיקאי אוסטרי ידוע, ראש מפלגת הירוקים ד"ר אלכסנדר ואן דר בלן. האינטרסים הכלכליים של לטביה באוסטריה מיוצגים על ידי שגרירות לטביה בווינה. האינטרסים הכלכליים האוסטריים בלטביה מיוצגים על ידי השגרירות האוסטרית בריגה, ולשכת המסחר האוסטרית בריגה, המתווכת בעיקר בארגון אירועי קידום של שיתוף פעולה כלכלי לטבי-אוסטרי. דוגמה מוצלחת לשיתוף פעולה בין שתי המדינות היה יום העסקים של לטביה ב-23 במאי 2007 בלינץ, באוסטריה עילית, ויום העסקים של אוסטריה ב-23 באוקטובר אותה שנה בריגה. בשנת 2007 הסתכם מחזור הסחר של לטביה עם אוסטריה ב-180.4 מיליון אירו. לטביה ייצאה לאוסטריה סחורות בשווי 30.7 מיליון דולר (העולה על נתוני שנת 2006 ב-66.1%) ומאוסטריה ייבאה סחורות תמורת 149.7 מיליון אירו (שהיא עולה על נתוני שנת 2006 ב-27.3%). אוסטריה מחזיקה בלטביה שגרירות בריגה בלבד. מאידך, לטביה מחזיקה באוסטריה שגרירות בווינה, ו-4 קונסוליות בגראץ, קלגנפורט, לינץ וזלצבורג. מדיה וקבצים בנושא יחסי אוסטריה–לטביה בוויקישיתוף יחסי אוסטריה–לטביה באתר משרד החוץ הלטבי אתר על יחסי מדינות
בחיפוש אחר אושר

בחיפוש אחר אושר (ברוסית: В поисках счастья) הוא סרט תיעודי רוסי משנת 2005 העוקב באופן פואטי אחר חייהם של בוריס ומאשה ראק, יהודים סובייטים, שבשנת 1934 עברו לחבל האוטונומי היהודי שיצרה הממשלה הסובייטית במזרח הרחוק הרוסי. הסרט זכה בפרס הסרט התיעודי הטוב ביותר בפסטיבל הסרטים הרוסי בשנת 2006. האוכלוסייה היהודית במחוז מעולם לא הגיעה ל-30% ונכון לשנת 2003 היא הייתה רק כ-1.2%. אוכלוסיית עיר הבירה בירוביג'ן התדלדלה, בית הכנסת היחיד בעיר פועל רק פעמיים בשבוע. הסרט מראה את חייהם הצנועים של בוריס ומאשה, ללא טכנולוגיה מודרנית, תוך שהם מסתמכים על העבודה הקשה שלהם כדי לשרוד. ראק הוא יו"ר החווה הקיבוצית האחרונה של בירוביג'אן, שגשם רב הפך אותה לביצה. עבור ראק השלוליות הפכו ל"אנדרטה לזכר מפעל חייו". השניים מגדלים גם בעלי חיים, שכולם מקבלים שמות של מנהיגים פוליטיים. "אף אחד לא רוצה להשקיע כסף בעיר הזו, מכיוון שהם לא רוצים שתי מולדות", מסביר אחד היהודים היחידים בבירוביג'אן, "יהודים במוסקבה, סנט פטרסבורג, קייב, כולם מקבלים כסף. אבל הכסף היחיד שאנחנו משיגים הוא לעזור ליהודים שנמצאים כאן, לעזוב." הסרט התיעודי מדגיש את הפגיעות האנושית. הטבע הפחית את החווה הקהילתית המשגשגת שהייתה פעם והפכה לפטריה של ביצות ושלוליות. מוגבלות גופנית וגיל מבוגר מכבלים את האנשים שאחריהם הסרט עוקב, וניכר כי ציפיותיהם מהרפובליקה היהודית נענו באכזבה. אף על פי שהיו נתונים להשפעות השליליות של גשמים, הזדקנות, פוליטיקה והחלטותיהם של האנשים האחרים, ראק ומאשה ממשיכים להתמיד בחייהם. זוכה פרס הסרט התיעודי הטוב ביותר בפסטיבל הקולנוע הרוסי, 2006 הבחירה הרשמית בפסטיבל לייפציג לסרטים תיעודיים, 2006 הבחירה הרשמית של פסטיבל סרטי דוקפוינט, 2006 יהודי איראן (סרט) תולדות היהודים בסרביה תרבות יהודית חילונית תולדות היהודים ברוסיה וברית המועצות "בחיפוש אחר אושר", במסד הנתונים הקולנועיים IMDb (באנגלית) "בחיפוש אחר אושר", באתר AllMovie (באנגלית) סקירת הערוץ היהודי על "חיפוש אחר האושר" מאמרו של הבמאי אלכסנדר גוטמן סטלין וציונות אנטישמיות מרקסיסטית וסוציאליסטית ואנטי-ציונות קדומה Gutman, Alexander (29 במרץ 2007). "Russia - In Search of Happiness". Journeyman Pictures. נבדק ב-29 במרץ 2007. {{cite web}}: (עזרה) "The Last Jews of Brobidzhan". Focal Point and World Media Network. 1995. אורכב מ-המקור ב-2016-03-04. נבדק ב-2016-03-04.
סטרטיס פסכליס

סְטְרָטִיס פַּסְכָלִיס (ביוונית: Στρατής Πασχάλης (נולד ב-1958) הוא משורר, סופר ומתרגם יווני. פסכליס נולד באתונה למשפחה שמוצאה באי לסבוס. הוא למד מדע המדינה בפקולטה למשפטים של אוניברסיטת אתונה ועסק בעיקר בתרגום מצרפתית ובכתיבה ספרותית ועיתונאית. פסכליס שזכה בארבעה פרסים ספרותיים יוקרתיים, בכללם פרס האקדמיה של אתונה (1994) ופרס המדינה היוונית (1998), פרסם לעת עתה רומן אחד ("איש האוטובוס", 2006) ושנים-עשר ספרי שירה, שעימם נמנים בין השאר הקבצים "חפירה" (1984), "עצי דובדבן בחשכה" (1991), "פרחי מים" (1994), "מיכאל" (1996), "קומדיה" (1998), "תוך כדי התבוננות ביערות" (2003) ו"עידן גן העדן" (2008). "אולי", שיר מאת סטרטיס פסכליס בתרגום רמי סערי
טרמרקטיים

טרמרקטיים המכונים דובים קצרי-פנים (שם מדעי: Tremarctinae) היא תת-משפחה של יונקים דמויי כלב ממשפחת הדוביים שחיו החל מסוף תקופת המיוקן עד הפליסטוקן. כיום יש רק נציג אחד מקבוצה זו - דוב המשקפיים (Tremarctos ornatus), שהוא הדוב היחיד החי בטבע באמריקה הדרומית. מוצא הטרמרקטיים באמריקה הצפונית, ובמהלך ההחלפה האמריקאית הגדולה עברו חלק מהמינים לאמריקה הדרומית, לרבות סוג הדוב הגדול ביותר מעולם - הארקטותריום, שהגיע למשקל 2.5 טונות בממוצע. באמריקה הצפונית שלט אז דוב ענק נוסף - דוב הבולדוג, שכונה כך עקב מבנה הלסתות שלו שעוצבו לנשיכה חזקה של טרפו, והגיע למשקל של 900 קילוגרם. רבים מהם התפתחו לטורפי-על קרניבורים כמעט לגמרי. עם זאת, הדובים הקטנים יותר במשפחה היו אוכלי כל, בדומה לדוב המשקפיים המודרני. דובים אלה נחשבים לרחוקים יחסית משאר הדובים והם קרובי האיילורופודים, בה מצוי הפנדה הענקית. סוג פליוארקטוס (Plionarctos) - נכחד מין Plionarctos harroldorum מין Plionarctos edensis סוג דוב הבולדוג (Arctodus) - נכחד מין Arctodus simus מין Arctodus pristinus סוג ארקטותריום (Arctotherium) - נכחד מין Arctotherium angustidens מין Arctotherium vetustum מין Arctotherium wingei מין Arctotherium bonariense מין Arctotherium tarijense סוג טרמרקטוס (Tremarctos) מין דוב המשקפיים (Tremarctos ornatus) מין דוב משקפיים פלורידה (Tremarctos floridanus) - נכחד
הר ביטגוד

הר ביטגוד (באנגלית: Mount Bitgood) הוא הר בצפון הרי פוסדיק ברכסי פורד בארץ מרי בירד, שבאנטארקטיקה. ההר ממוקם בין הר לוקהארט והר קולומבו. גובהו של ההר 1,150 מטרים מעל פני הים; והוא ההר ה-3,746 בגובהו באנטארקטיקה. מעולם לא העפילו לפסגת ההר. ההר מופה על ידי השירות האנטארקטי של ארצות הברית בין השנים 1939–1941, ועל ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של צ'ארלס ד. ביטגוד (Charles D. Bitgood), שהיה גאולוג במשלחת החקר להרי פוסדיק של תוכנית המחקר האנטארקטית של ארצות הברית בין השנים 1967–1968. • Donna Whitney, Christian Teyssier, Christine S. Siddoway, Gneiss Domes in Orogeny, P 281 הר ביטגוד באתר הסקר הגאולוגי של ארצות הברית הר ביטגוד באתר הגאזט האנטארקטי המשווה SCAR של ממשלת אוסטרליה הר ביטגוד באתר peakbagger תמונה של הר ביטגוד מידע גאוגרפי והיסטורי מידע גאוגרפי הרי אנטארקטיקה לפי גובהם עלייה לפסגות הרי אנטארקטיקה
טרמרקטוס

טרמרקטוס (שם מדעי: Tremarctos) הוא סוג של יונקים ממשפחת הדוביים ומתת-משפחת הטרמרקטיים, בה שרד מין יחיד - דוב המשקפיים (Tremarctos ornatus). זהו הדוב היחיד החי באמריקה הדרומית ובכלל בחצי הכדור הדרומי. בעבר היה עוד מין בסוג - דוב משקפיים פלורידה (Tremarctos floridanus), שחי בפלורידה בתקופות הפליוקן והפליסטוקן. לדובים אלה פנים קצרות וסימנים בהירים מיוחדים על עיניהם, אשר משווים להם מראה ממושקף ומכאן שמם. סימנים אלה בעלי מוטציות שונות בדומה לפרוות של בעלי חיים רבים ולעיתים ישנם דובים כהים לחלוטין בדומה לפנתרים שחורים או אף חצי סימנים על הפנים. דוב המשקפיים הוא טורף היבשה הגדול ביותר באמריקה הדרומית (אם כי היגואר מתקרב אליו) ומשקלו יכול להגיע ל-155 קילוגרם בזכרים בוגרים. בעבר היו מינים קרובים גדולים בהרבה כמו דוב הבולדוג והארקטותריום שהגיע למשקל של למעלה מ-2.5 טון והיה טורף היבשה הגדול מעולם. דוב המשקפיים (Tremarctos ornatus) דוב משקפיים פלורידה (Tremarctos floridanus) - נכחד מדיה וקבצים בנושא טרמרקטוס בוויקישיתוף טרמרקטוס, באתר ITIS (באנגלית) טרמרקטוס, באתר NCBI (באנגלית) טרמרקטוס, באתר האנציקלופדיה של החיים (באנגלית) טרמרקטוס, באתר GBIF (באנגלית)
דוב משקפיים פלורידה

דוב משקפיים פלורידה המכונה גם דוב פלורידה קצר-פנים או דוב מערות פלורידה (שם מדעי: Tremarctos floridanus) הוא מין נכחד של יונק, השייך לסוג טרמרקטוס בתת-משפחת הטרמרקטיים במשפחת הדוביים, בה מצוי כיום דוב המשקפיים. דוב קדום זה חי באמריקה הצפונית של הפליוקן והפליסטוקן שלפני 4.9 מיליון שנה עד לפני 12,000 שנים מזמננו. המאובנים שלו התגלו בדרום ארצות הברית והוגדרו ב-1928, ובמקור הוא נחשב למין של דוב הבולדוג הענקי שהגיע למשקל 900 קילוגרם. דוב זה היה גדול מקרובו החי והגיע לגובה 120 סנטימטרים ולמשקל 150 עד 300 קילוגרם בערך. דוב זה חי ברחבי דרום ארצות הברית, בעיקר בצד המזרחי מטנסי דרומה לפלורידה ולאורך חוף המפרץ ומערבה עד לקליפורניה. הוא דמה במראהו לדוב המשקפיים החי כיום באמריקה הדרומית, לאחר שעבר דרומה עם ההחלפה האמריקאית הגדולה. דוב זה חי לצד דוב הבולדוג במישורים ובביצות של אמריקה ועל פי מבנה שיניו היה אוכל-כול ובעל לסת קצרה אך קשיחה מאוד. דוב זה נכחד לחלוטין עם סוף הפליסטוקן לפני 10,000 שנה, אם כי ייתכן ששרד גם לפני 8,000 שנה מממצאים במערת דווילס דן (אנ') שבויליסטון בפלורידה. הוא נכחד עקב שינויי אקלים רחבים ובידי ציד של שבטים פלאו-אינדיאנים שהיגרו ליבשת. דוב משקפיים פלורידה, באתר האנציקלופדיה של החיים (באנגלית) דוב משקפיים פלורידה, באתר GBIF (באנגלית)
הר קולומבו

הר קולומבו (באנגלית: Mount Colombo) הוא הר בהרי פוסדיק רכסי פורד בארץ מרי בירד, שבאנטארקטיקה. הר קולומבו בולט צפונה מתוך המסיב העיקרי של הרי פוסידיק. ההר ממוקם 6 קילומטרים צפונית להר ריצ'רדסון. גובהו של ההר 1,022 מטרים מעל פני הים; ההר הוא ההר ה-4,031 בגובהו באנטארקטיקה. ההר התגלה בטיסה של משלחת המחקר של ריצ'רד בירד ב-5 בדצמבר 1929. ההר נקרא על שמו של לואיס פ. קולומבו (Louis P. Colombo), שהיה חבר משלחת החקר הביולוגית אשר חקרה את אזור הר קולומבו בשנת 1940. הר קולומבו באתר הסקר הגאולוגי של ארצות הברית הר קולומבו באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי הרי אנטארקטיקה לפי גובהם
הר לוקהארט (אנטארקטיקה)

הר לוקהארט (באנגלית: Mount Lockhart) הוא הר בהרי פוסדיק ברכסי פורד בארץ מרי בירד, שבאנטארקטיקה. הר לוקהארט בולט צפונה מתוך המסיב העיקרי של הרי פוסדיק. ההר ממוקם 7 קילומטרים צפונית מזרחית להר אוורס. גובהו של ההר 952 מטרים מעל פני הים; והוא ההר ה-4,228 בגובהו באנטארקטיקה. ההר התגלה בטיסה של משלחת המחקר של ריצ'רד בירד ב-5 בדצמבר 1929. ההר נקרא על שמו של ארנסט ארל לוקהארט (Ernest Earl Lockhart), שהיה פיזיולוג בבסיס המערבי של השירות האנטארקטי של ארצות הברית, וחבר משלחת החקר הביולוגית אשר חקרה את אזור הר לוקהארט בשנת 1940. • Antarctic Journal of the United States, Volumes 25-26, PP 4, 5 הר לוקהארט באתר הסקר הגאולוגי של ארצות הברית הר לוקהארט באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי הרי אנטארקטיקה לפי גובהם
הר לוקהארט

האם התכוונתם ל... אנטארקטיקה הר לוקהארט (אנטארקטיקה) – הר בהרי פוסדיק ברכסי פורד בארץ מרי בירד, שבאנטארקטיקה ארצות הברית הר לוקהארט (מונטנה, קארבון) – הר במחוז קארבון במדינת מונטנה, שבארצות הברית הר לוקהארט (מונטנה, טטון) – הר במחוז טטון במדינת מונטנה, שבארצות הברית
אורסאווס

אורסאווס המכונה לעיתים דוב השחר (שם מדעי: Ursavus) הוא סוג נכחד של דוב קדום, שחי במהלך המיוקן של אמריקה הצפונית ואירואסיה לפני 23 עד 5.3 מיליון שנה. הוא הוגדר בשנת 1887 וכלל מינים רבים. דוב זה היה הפרימיטיבי והקדום מכל הדובים שאינם נתונים במחלוקת, והיה בעל זנב והוא השתייך לתת-משפחה אורסוויים, לצידו של הבאלוסיה. דוב זה היה קטן בהרבה מרוב הדובים והשתנה מגודל של חתול עד לגודל של זאב. המינים הגדולים הגיעו לאורך 1.3 מטר ולמשקל של 60 קילוגרם. הלסתות שלו דמו במראם ללסתות של ראקון או של פנדה אדומה ובעליהם היה אוכל-כול או היפוקרניבור. מבנה הכפות בעלות הטפרים הגדולים והזנב העבה אולי התאימו לטיפוס על עצים. דוב זה התקיים בתחילת דרכו באסיה, ואולי גם במזרח אירופה, כשממצאים רבים יותר הגיעו במזרח אירופה יותר ממערב אירופה, כך שהוא נדד מזרחה עד לברינגיה ומשם עבר לאמריקה הצפונית לפני 20 מיליון שנה. דב זה לצד קרובו לתת-משפחה היה כנראה אביהם של דובים מפותחים ממנו כמו האגריותריום ובני תת-משפחת הטרמרקטיים, אך גם הדובים האמיתיים. מדיה וקבצים בנושא אורסאווס בוויקישיתוף אורסאווס, באתר GBIF (באנגלית) בני משפחת ההמיקיוניים היו קדומים יותר, אך לא כל החוקרים סוברים שהיו דובים אמיתיים
יחסי אוסטריה–בלארוס

יחסי אוסטריה–בלארוס הם היחסים הדיפלומטיים הרשמיים שבין אוסטריה לבין בלארוס. אוסטריה הכירה בבלארוס בדצמבר 1991, ושתי המדינות כוננו יחסים דיפלומטיים בפברואר 1992. במרץ 1993 פתחה בלארוס שגרירות בווינה וקונסוליית כבוד בברגנץ. בשנת 2014 התקיימו ישיבות של הוועדות הבין-ממשלתיות הבלארוסיות בנושא שיתוף פעולה מסחרי וכלכלי עם אוסטריה, ועוד כמה ממדינות אירופה. אוסטריה מחזיקה בבלארוס שגרירות במינסק מאז פברואר 2016. ארגוני הסיוע האוסטרים ממשיכים לספק סיוע הומניטרי בקשר לתאונת תחנת הכוח הגרעינית בצ'רנוביל. כ-80 חברות אוסטריות פועלות בבלארוס, ואוסטריה היא אחת משלושת המשקיעים הזרים הגדולים במדינה. במהלך עבודת ההיסטוריה המשותפת, הוקמה אנדרטה לזכר הקורבנות האוסטריים של השואה במאלי טרוסטינץ ליד מינסק במרץ 2019. נשיא אוסטריה אלכסנדר ואן דר בלן והקנצלר סבסטיאן קורץ ביקרו גם בבלארוס בשנים 2018 ו-2019 בהקשר זה. אוסטריה מחזיקה בבלארוס שגרירות במינסק בלבד. מאידך, בלארוס מחזיקה באוסטריה שגרירות בווינה בלבד. מדיה וקבצים בנושא יחסי אוסטריה–בלארוס בוויקישיתוף יחסי אוסטריה–בלארוס באתר משרד החוץ האוסטרי היחסי ם עם מדינות אירופה באתר משרד החוץ הבלארוסי יחסי אוסטריה–בלארוס באתר משרד החוץ האוסטרי אתר על יחסי מדינות
אשף (סוג)

אשף (שם מדעי: Tadarida) הוא סוג של עטלף ממשפחת האשפיים, הכולל 8 מינים או יותר, המחולקים לשני תת-סוגים. התת-סוג הראשון כולל 7 מינים הנפוצים בעולם הישן (כולל דרום-אירופה, צפון אפריקה, חלקים גדולים מדרום-אסיה ומהודו ועד יפן). 4 מינים ייחודיים לאפריקה, כולל מדגסקר, ואילו שני מינים נוספים נפוצים במרכז פפואה ניו גינאה ובמערב וצפון אוסטרליה. המין המוכר אשף מצוי (Tadarida teniotis) הנפוץ בדרום-אירופה, בצפון אפריקה, במזרח התיכון, ולאורך דרום-אסיה עד יפן, ידוע כמעופף לעיתים קרובות בשעות אחר הצהריים המאוחרות. התת-סוג השני כולל מין אחד בעל תפוצה רחבה ביבשת אמריקה, אשף מקסיקני (Tadarida brasiliensis), שאזור המחיה שלו משתרע מדרום ארצות הברית ועד האינדים המערביים של צ'ילה וארגנטיה. מין הזה מתאפיין במושבות-אם ענקיות בארצות הברית. אנליזה גנטית מצביעה על כך שהאשף אינו טקסון מונופילטי. המין הקרוב ביותר ל-Tadarida aegyptiaca שבאפריקה ובדרום-מערב אסיה הוא Chaerephon jobimena שבמדגסקר. שני המינים האלה יחד עם האשף המקסיקני שבאמריקה מהווים קבוצה בת 9.8 מיליון שנים בערך. השם המדעי "Tadarida" ניתן על ידי קונסטנטין סמואל רפינסק (אנ'), שלא השאיר הסבר אטימולוגי לשם, אבל ככל הנראה מקורו במילה הסיציליאנית לעטלף: taḍḍarita. אשף מצרי (Tadarida aegyptiaca) אשף מקסיקני (Tadarida brasiliensis) - המין האמריקאי Tadarida fulminans – מין מדגסקרי Tadarida latouchei – מצוי בסין, יפן ותאילנד Tadarida lobata – מין בעל אוזניים גדולות המצוי בקניה אשף מצוי (Tadarida teniotis) Tadarida insignis – המצוי במזרח אסיה Tadarida ventralis – מצוי באפריקה מדיה וקבצים בנושא אשף בוויקישיתוף אשף, באתר ITIS (באנגלית) אשף, באתר NCBI (באנגלית) אשף, באתר האנציקלופדיה של החיים (באנגלית) אשף, באתר GBIF (באנגלית) Simmons, Nancy B. (2005), "Chiroptera", in Wilson, Don E.; Reeder, DeeAnn M. (eds.), Mammal Species of the World: A Taxonomic and Geographic Reference (3rd ed), Baltimore: Johns Hopkins University Press, pp. 312–529, ISBN 978-0-8018-8221-0, נבדק ב-29 בספטמבר 2009 {{citation}}: (עזרה) Lamb, J. M.; Ralph, T. M. C.; Naidoo, T.; Taylor, P. J.; Ratrimomanarivo, F.; Stanley, W. T.; Goodman, S. M. (ביוני 2011). "Toward a Molecular Phylogeny for the Molossidae (Chiroptera) of the Afro-Malagasy Region". Acta Chiropterologica. 13 (1): 1–16. doi:10.3161/150811011X578589. {{cite journal}}: (עזרה)
יוסלה ברנשטיין

יוסלה (ג'ו) ברנשטיין (באנגלית: Youselle (Joe) Bernstein;‏ 7 בנובמבר 1877 – 21 בינואר 1931) היה מתאגרף במשקל נוצה מניו יורק. הוא התחרה שלוש פעמים על האליפות במשקל נוצה, אך הפסיד בשלוש ההתמודדויות. כינויו בשנות ה-90 של המאה ה-19 היה "גאוות הגטו". ברנשטיין החל להתחרות במקצוענות בגיל שש עשרה, בשנת 1894. ב-27 ביולי 1896, הוא פגש את דולי ליונס, מתאגרף יהודי, בקרב שהסתיים בתיקו בן שמונה סיבובים במועדון האתלטים פאלם בניו יורק. ברנשטיין נלחם עם ליונס פעמיים נוספות. הקרב עם מתאגרף יהודי ידוע מברוקלין, שיכול למשוך המונים, הביאה את ברנשטיין לידיעתו של קהל יהודי גדול בתחילת הקריירה שלו. ברנשטיין התחרה עם הטובים ביותר בחטיבתו. הקרב הראשון שלו במשקל נוצה עבר עשרים וחמישה סיבובים מלאים עם האלוף במשקל נוצה ג'ורג דיקסון, ב-2 ביוני 1899 במועדון האתלטיקה ברודוויי, בברוקלין. ברנשטיין הפסיד בקרב מפרך. דיקסון בדיוק לקח את התואר במשקל נוצה מדייב סאליבן ב-11 בנובמבר 1898. הוא החזיק בו עד ינואר 1900. ברנשטיין התאגרף עם דיקסון בקרב בן שישה סיבובים ב-15 בספטמבר 1898, שהסתיים ללא הכרעה בפילדלפיה, זמן קצר לפני שדיקסון קיבל את התואר. בגיל 23 ברנשטיין עשה צעד נוסף בדרך לתואר לאחר שניצח פעמיים את האלוף לשעבר סולי סמית' בניו יורק, פעם אחת על ידי נוק-אאוט. הפעם, ב-2 בנובמבר 1900, הוא נלחם באלוף משקל הנוצה האגדי טרי מקגוברן. בניסיון השני שלו בתואר, ברנשטיין נכשל בסיבוב השביעי בלואיוויל, קנטאקי. ברנשטיין נלחם במתאגרף יוצא הדופן בני יאנגר, אחד ממתאגרפי משקל הנוצה הבודדים שאי פעם גבר על האלוף במשקל נוצה אייב אטל. ברנשטיין הפסיד ליאנגר ב־18 בדצמבר 1901 בשישה סיבובים בשיקגו. הוא הפסיד ליאנגר שוב בשישה סיבובים בשיקגו ב-10 בפברואר 1902. חודשיים לאחר מכן, יאנגר גבר על אטל ב-24 באפריל 1902 בקרב אליפות קשה מאוד בסיבוב התשע עשרה בסנט לואיס, אך מעולם לא זכה בתואר, למרות שהפרסומים הועמדו על ידי מקורות כאליפות משקל נוצה. ב־16 באוקטובר 1902, ברנשטיין ערך את הקרב השלישי והאחרון לאליפות במשקל נוצה עם יאנג קורבט השני. ברנשטיין לא הצליח להמשיך להילחם במחזור השביעי, ולכן הפסיד את הקרב בזכות נוק-אאוט טכני. בעיתונות נכתב שהקרב היה לפני קהל גדול של 3000, צופים וכי "אין ספק שברנשטיין היה מסוגל להמשיך, אך הוא פרש בגלל העובדה שבסיבוב השביעי נשברה לו עצם ביד שמאל." "סביר להניח שההתמודדות הייתה מוכרזת כתיקו אילו היה זה סוף הקרב". ברנשטיין נפטר מסרטן בניו יורק ב-21 בינואר 1931, בגיל 52. יוסלה ברנשטיין, באתר BoxRec Postal, Bernard, Silver Roy, and Silver, Jesse, Encyclopedia of JEWS in Sports (1965) Bloch Publishing. "Jews in Sports". Jews in Sports. נבדק ב-16 במאי 2015. {{cite web}}: (עזרה) "Joe Bernstein". BoxRec. נבדק ב-5 במאי 2015. {{cite web}}: (עזרה) "Benny Yanger". BoxRec. נבדק ב-16 במאי 2015. {{cite web}}: (עזרה) "Champion Corbett is Given Decision", The Butte Inter mountain, pg. 8, Butte, Montana, 17 October 1902.